*Vzorec dopisa je na voljo na spletni strani Zdravniške zbornice Slovenije*

*Vzorec je informativne narave*

Direktorju javnega zdravstvenega zavoda

Spoštovani,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Želimo vas spomniti na dopis št. 142-17/hm-KZO z dne 20. 9. 2017, s katerim vas je Koordinacija zdravniških organizacij, ki jo sestavljajo Strokovno združenje zasebnih zdravnikov in zobozdravnikov Slovenije, Zdravniška zbornica Slovenije, Slovensko zdravniško društvo in Fides – Sindikat zdravnikov in zobozdravnikov Slovenije, opozorila na dokument Ministrstva za zdravje št. 900-152/2016/59 z dne 11. 11. 2016, v katerem vas je ministrstvo pozvalo, da v skladu z veljavnim Pravilnikom o nujni medicinski pomoči (Uradni list RS, št. 8/15 in 93/15 – popr.) nemudoma, najkasneje pa do 1. 1. 2018, sprejmete ustrezne aktivnosti, da bo delo zdravnikov na primarni ravni organizirano tako, da ne bo prihajalo do prekinitve njihovega rednega ambulantnega dela zaradi vzporednega opravljanja mrliško pregledne službe, dežurne službe (DS) ali službe nujne medicinske pomoči (NMP). Ministrstvo za zdravje je s kasnejšim dopisom postavilo nov skrajni rok za izpolnitev predmetnih obveznosti in sicer do leta 2025. Ne glede na navedeno, pa so predpisi jasni in so se izvajalci zdravstvene dejavnosti dolžni v najkrajšem možnem času uskladiti z njimi in nemudoma prenehati delavce razpisovati na dvoje deloviščih hkrati.

Skrajni rok za implementacijo poziva ministrstva se že izteka, po naših informacijah pa v vašem zavodu z razporedi dela v NMP/DS (npr. za mesec \_\_\_\_\_) še vedno prihaja do sočasnega razpisovanja zdravnikov na več delovišč.

Posebej izpostavljamo tudi neurejenost mrliško pregledne službe, saj se tudi ta še vedno izvaja sočasno z rednim delom v ambulanti oziroma v sklopu izvajanja NMP/DS in ni zagotovljena neodvisno od rednega dela v ambulanti in od NMP.

Ker menimo, da z navedenim ravnanjem izkazujete, da doslej sploh še niste pristopili k izvedbi ustreznih organizacijskih ukrepov za odpravo opisanega nedopustnega stanja, vas pozivamo, da pacientom zagotovite varno in kakovostno zdravstveno obravnavo ter v vašem zavodu zaposlenim zdravnikom nemudoma pisno sporočite, na katero (posamezno) izmed več delovišč so dejansko razporejeni.

O stanju v zavodu, ki ga vodite, bomo obvestili Zdravniško zbornico Slovenije, ki bo ukrepala v skladu s pristojnostmi.